=== Sejl og rigning ===
[[Fil:MaryRose-rigging blocks2.JPG|thumb|225px|Et udvalg af de mange blokke, som fandtes om bord på ''Mary Rose'']]
Af riggen på ''Mary Rose'' er næsten kun de nederste dele af [[vant]]erne (de lodrette reb, der stabiliserer masterne i sideretningen) bevaret, og opfattelsen af, hvordan sejlene var udformet, er baseret på afbildningerne i Anthonyrullen og en udstyrsfortegnelse fra 1514. ''Mary Rose'' havde ni, eller måske ti, sejl fordelt på fire master og et [[bovspryd]]: [[Fokkemast]]en og [[stormast]]en havde to, henholdsvis tre, firkantede [[råsejl]]; den forreste af de to [[mesanmast]]er havde et trekantet [[latinersejl]] og et råsejl, og bag ved det fandtes en "[[bonaventura]]" med et latinersejl og muligvis også et mindre råsejl; samt en [[blinde]] på bovsprydet.<ref>Peter Marsden, "Propulsion" i Marsden (2009), s. 242–249.</ref> Ifølge afbildningen i Anthonyrullen var [[nok]]kerne på [[Rå (skibsterminologi)|råerne]] (enderne på de bomme, som de firkantede råsejl var fastgjort til) forsynet med nokknive, dvs. dobbelte, krumme knive med skarp æg på indersiden, som kunne beskadige et fjendtligt fartøjs rig og sejl under nærkamp.<ref>Richard Endsor, "Propulsion, The rigging" i Marsden (2009), s. 261.</ref>
Historie Arkæologi